125. löggjafarþing 1999–2000.

Þskj. 440 — 109. mál.

Nefndarálit

um frv. til l. um breyt. á l. um reynslusveitarfélög, nr. 82/1994.

Frá félagsmálanefnd.

Nefndin hefur fjallað um málið og fengið á sinn fund Elínu Blöndal og Hermann Sæ
mundsson frá félagsmálaráðuneyti og Vilhjálm Þ. Vilhjálmsson og Þórð Skúlason frá Sam
bandi íslenskra sveitarfélaga. Þá bárust umsagnir um málið frá Reykjavíkurborg, Fjarða
byggð, Akureyrarbæ, Sambandi íslenskra sveitarfélaga, Reykjanesbæ og Samtökum sveitar
félaga í Norðurlandskjördæmi vestra.

Í frumvarpinu er lagt til að gildistími laga um reynslusveitarfélög verði framlengdur til 1. janúar 2002 þar sem hluti þeirra tilraunaverkefna sem standa yfir hófst seinna en ráð var fyrir gert og fyrirsjáanlegt er að ekki verði fengin af þeim nægileg reynsla áður en gildistíminn rennur út. Einnig verða væntanlega viðamikil verkefni framlengd ef vilji reynslusveitarfélags og ráðherra er fyrir hendi.

Í frumvarpinu er lagt til að ákveðnar greinar um heimildir ráðherra til að víkja frá ákvæð
um einstakra laga verði felldar brott. Í 5. gr. er lagt til að heimild umhverfisráðherra til að víkja frá ákvæðum byggingarlaga, nr. 54/1978, verði felld brott. Í greinargerð með frum
varpinu segir að gert sé ráð fyrir að umhverfisráðherra leggi samhliða frumvarpi þessu fram frumvarp til breytinga á skipulags- og byggingarlögum þar sem mælt verði fyrir um þær heimildir sem tilraunaverkefni reynslusveitarfélaga byggjast á. Nokkur bið varð á því að frumvarp þetta kæmi fram og hefur nefndin því beðið með afgreiðslu málsins. Þar sem umhverfisnefnd Alþingis hefur nú lagt fram frumvarp til laga um breytingar á skipulags- og byggingarlögum sem ætlað er að taka á þessu máli telur nefndin að málið sé leyst á viðunandi hátt.

Nefndin leggur til að frumvarpið verði samþykkt.

Ólafur Örn Haraldsson var fjarverandi við afgreiðslu málsins.

Alþingi, 15. des. 1999.

Arnbjörg Sveinsdóttir,

form., frsm.

Pétur H. Blöndal.

Valgerður Sverrisdóttir.

Guðrún Ögmundsdóttir.

Drífa Hjartardóttir.

Kristján L. Möller.

Steingrímur J. Sigfússon,

með fyrirvara.

Kristján Pálsson.